Groot ketting beseer man op skipŉ Man het ernstige beserings opgedoen nadat ‘n groot ketting hom Maandagmiddag op ŉ skip in die Durbanse hawe getref het. “Volgens ooggetuies was die man op die romp van die skip toe ŉ groot ketting, wat van ŉ hyskraan gehang het, hom getref het,” het Chris Botha, ŉ woordvoerder van Netcare911, gesê. “Dit was ŉ moeilike reddingsproses en paramedici moes versigtig op die romp beweeg. Die man het erge pyn gehad en is op ŉ spesiale draagbaar geplaas. Hy is daarna met ŉ hyskraan van die skip af gesak. Hy is na die Netcare St Augustine’s-hospitaal geneem vir verdere behandeling,” het Botha gesê.